Mupashi Wazhila ye mu Ka?
Mukumbu wa mu Baibolo
Mupashi wazhila ke bulume bwa Lesa bwingila ko kuba’mba ngovu yanji. (Mika 3:8; Luka 1:35) Lesa utuma mupashi wanji kumwesha bulume ku mapunzha onse pa kuba’mba obe kyaswa muchima wanji.
Mu Baibolo kyambo kya “mupashi” kyafuma ku kyambo kya Kihebelu kya ruʹach ne kyambo kya Kingiliki kya pneuʹma. Javula bino byambo bilumbulula ngovu ya Lesa ingila, nangwa’mba mupashi wazhila. (Ntendekelo 1:2) Nangwa byonkabyo, Baibolo waingijisha bino byambo kulumbulula ne bintu bikwabo:
Kupema nangwa’mba muya.
—Habakuka 2:19; Lumwekesho 13:15.
Lubesha nangwa’mba mwela.
—Ntendekelo 8:1; Yoano 3:8.
Ngovu ne bulume buji mu bilengwa byumi.
—Yoba 34: 14, 15.
Muchima wa muntu nangwa byubilo byanji.
—Kubala 14:24.
Lesa ne bamalaika.
—1 Bamfumu 22:21; Yoano 4:24.
Ino ndumbulwilo yonse imwesha kintu kyuba bintu bimweka kibula kumweka ku bantu. Po pamotu ne mupashi wa Lesa, “uji nobe mwela, kechi umweka ne, kechi uji na mubiji ne, kabiji uji na bulume.”
Baibolo utongola mupashi wazhila wa Lesa amba “maboko” anji nangwa’mba “minwe.” (Salamo 8:3; 19:1; Luka 11:20; esakanyaiko Mateo 12:28.) Byonkatu sendwe byo engijisha maboko anji ne minwe yanji pa kwingila, Lesa naye waingijishe mupashi wanji pa kulenga bintu na biji bino byalondelapo:
Bya mwiulu.
—Salamo 33:6; Isaya 66: 1, 2.
Kunemba Baibolo.
—2 Petelo 1: 20, 21.
Kuba bya kukumya ne mwingilo wa kusapwila waingijile bakalume banji ba kala.
—Luka 4:18; Byubilo 1:8; 1 Kolinda 12: 4-11.
Byubilo byawama biji na bantu bamukookela.
—Ngalatiya 5: 22, 23.
Mupashi wazhila kechi muntu ne
Baibolo byo atongola mupashi wa Lesa amba “maboko” anji, “minwe,” nangwa’mba “muya,” umwesha’mba mupashi wazhila kechi muntu ne. (Kulupuka 15:
Baibolo watongola jizhina ja Yehoba Lesa ne ja Mwananji, aye Yesu Kilishitu; bino kafwapo po atongola jizhina ja mupashi wazhila ne. (Isaya 42:8; Luka 1:31) Kimye Setepena kyo bamumwesheshe kimwesho kya mwiulu kya kukumya, wamwenetu bantu babiji kechi basatu ne. Baibolo waamba’mba: “Byo ayujile na mupashi wazhila, watajile mwiulu ne kumona lukumo lwa Lesa ne Yesu saka aimana ku kuboko kwa kilujo kya Lesa.” (Byubilo 7:55) Mupashi wazhila wa bulume bwa Lesa bwaingijilenga, bwakwashishe Setepena kumona kimwesho.
Bubela bo bamba pa mupashi wazhila
Bubela: Mupashi wazhila muntu kabiji lubaji lwa Balesa Basatu, byo baamba pa 1 Yoano 5:
Kishinka: Baibolo wa King James pa 1 Yoano 5:
Bubela: Baibolo byo atongola mupashi wazhila nobe muntu ko kuba’mba muntu.
Kishinka: Mu Binembelo bimo batongola mupashi wazhila nobe muntu, bino kino kechi kilumbulula’mba mupashi wazhila muntu ne. Kabiji Baibolo utongola maana, lufu ne bundengamambo nobe muntu. (Byambo bya Mana 1:20; Loma 5:
Kabiji kimye mutumwa Yoano kyo aambile pa byambo bya kwa Yesu, waambile pa mupashi wazhila nobe muntu amba “nkwasho” ukamwesha bishiino, kutangijila, kwamba, kumvwa, kusapwila, kutumbijika ne kutambula. Byo aambilenga pa kyambo kya “nkwasho,” waingijishe kyambo kya kuba’mba “aye” nangwa’mba “awa” uba nobe ubena kutongola muntu. (Yoano 16:
Bubela: Kubatizhiwa mu jizhina ja mupashi wazhila kumwesha’mba muntu.
Kishinka: Baibolo jimo jimo wingijisha kyambo kya “jizhina” kwimenako bulume nangwa luusa. (Mpitulukilo ya mu mizhilo 18:
Bubela: Batumwa ba kwa Yesu ne baana ba bwanga batanshi bayukile’mba mupashi wazhila muntu.
Kishinka: Baibolo kechi byobyo aamba ne. Buku wa Encyclopædia Britannica waamba’mba: “Ndumbulwilo ya kuba’mba Mupashi Wazhila ke Lesa . . . yatendekejile pa Kije kya Konsitantinopo mu 381 ad.” Kino kije kyaikeleko saka papita myaka 250 kufuma pafwijile batumwa bapeleleko.
Fundai ne Bikwabo
MAMBO AWAMA AFUMA KWI LESA!
Lesa ye ñanyi?
Nanchi Lesa uji byepi? Nanchi Lesa uji na jizhina nyi?
bem_Latn tum_Latn bem_Latn lug_Latn cjk_Latn lus_Latn bem_Latn cjk_Latn lua_Latn run_Latn bem_Latn lua_Latn bem_Latn cjk_Latn bem_Latn bem_Latn tso_Latn min_Latn bem_Latn lua_Latn lua_Latn bem_Latn bem_Latn nya_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn xho_Latn bem_Latn nso_Latn bem_Latn